TPLAS แจกปันผล 0.10 บ. ส่งซิกปี 66 สดใสต่อเนื่อง
TPLAS แจกปันผล 0.10 บ. ขึ้นเครื่องหมาย XD วันที่ 19 เม.ย. 66 ส่งซิกปี 66 สดใสต่อเนื่อง รับท่องเที่ยวคึกคักหนุนความต้องใช้บรรจุภัณฑ์
TPLAS แจกปันผล 0.10 บ. ขึ้นเครื่องหมาย XD วันที่ 19 เม.ย. 66 ส่งซิกปี 66 สดใสต่อเนื่อง รับท่องเที่ยวคึกคักหนุนความต้องใช้บรรจุภัณฑ์
27 ก.พ. 2566

บริษัท ไทยอุตสาหกรรมพลาสติก (1994) หรือ TPLAS นับว่าเป็นพื้นฐานแน่นอีกตัวหนึ่ง จากการโชว์ผลงานในช่วงปี 2565 ออกมาเติบโตแกร่ง กวาดรายได้รวมมากขึ้นเป็น 560.41 ล้านบาท เพิ่มขึ้น 10.80% ส่งให้บอร์ดเคาะจ่ายเงินปันผลในอัตราหุ้นละ 0.10 บาท กำหนดวันขึ้นเครื่องหมาย XD วันที่ 19 เม.ย. 66 โดยจ่ายปันผลวันที่ 5 พ.ค. 66 ทันที ส่วนฟากฝั่งผู้บริหารหนุ่มอย่าง “เฮียสอง” หรือ นายอภิรัตน์ ธีระรุจินนท์ ฝากบอกว่า แนวโน้มธุรกิจปี 66 ยังคงสดใสต่อเนื่อง หลังจากท่องเที่ยวคึกคัก หนุนความต้องใช้บรรจุภัณฑ์